
Kraljevstvo Srca Isusova 

u duri, obitelji i društvu. 

Ova svečana ura klanjanja obnavlja 
nam otajstvo Bogojavljenja. U Djetetu 
sakriveni Sin Božji objavio se onda i 
zavladao dušama Mudraca; ot¬ 
krio im najsvetiju Obitelj, koja je 
njemu sva posvećena bila; 
primio je poklon predstavnika 
naroda, koje je došao svrstati u kra¬ 
ljevstvo svoje. 

To troje gle čini i želi Isus na oltaru 

i ovaj čas. Motrimo ga! 

Kralj nebeski dršće od zime u jasli- 
cama. 

On, čije se carstvo rasprostire nad 
svim što je stvoreno, smiješi se i blago- 
slivlje s krila Marije . . . 

I eto, Kraljevi Mudraci upoznali su u 
tom Djetetu velikoga Osloboditelja, Kra¬ 
lja kraljeva, božanskog osvojitelja duša, 
društva i naroda zemlje. 

Nebo ga već proglasilo svojim Vla¬ 
darom, pjevajući u štalici njegovu Kra¬ 
ljevstvu Ljubavi . . . 

Sretni pastiri došli su pokloniti se, 
cjelivajući Mu nožice i milujući Ga. 

Nije bilo samo kraljevskoga prije¬ 
stolja i grimiza . . . 

Prijestolje je to: Križ! 

A grimiz: vlastita krv! 

Kako je lijep, kako silan, moćan, ka¬ 
ko velik, pokriven tim grimizom vlastite 
krvi! . . . Neka dođu svi njegovi poda¬ 
ni:!, sve duše, svi narodi, koje je po Ocu 
naslijedio, neka slave ovo Bogojavljenje, 
neka Ga priznaju Kraljem, neka se pod¬ 
vrgnu njegovu carstvu svijetla, milosrđa 
i ljubavi, i Kraljevstvo njegovo bit će 
potpuno ostvareno. 

Prije dvadeset stoljeća započela se 
njegova vlast . . . odonda se rasprostrla 
kao plašt svjetlosti sjajne i duboke i 
razvila se kao božanska duša otkuplje¬ 
nog čovječanstva. Trajna zaštita Duha 
Svetoga ukorijenjuje u Crkvi sve više i 
naglašuje neprestano neograničenu, naj¬ 
višu vlast propetoga Učitelja . . . 

Ali gle, kao da je veliki događaj obja¬ 
ve Božanskoga Srca u Paray-le-Monialu 
odlučno pomogao njegovoj pobjedi . . . 
Novi vatreni Duh obuhvaća svijet . . . 

prožimlje duše . . potresuje društvom.. 
hrabri apoštole, pobjedonosno vodi i 
nadahnjuje svetu Crkvu . . . 

I cijelim svijetom s kraja na kraj ori 
se klik nade, pobjede i ljubavi: 

»Srce Isusovo, neka dode 
Kraljevstvo Tvoje!« 

O! Kralj Ljubavi dolazi opet! . . . 
Gledajte na njegovim prsima sjajno 
sunce, Srce njegovo u plamenu! ... 

0! Gledajte njegovu blagoslivljajući! 
kretnju, koja zove, koja privlači neodolji¬ 
vom snagom! . . . 

Budite mirni! . . . Slušajte mu skladni 
glas, koji ispunja cijeli svemir jednom 
riječi nepobitne nade za nas, ali užasnim 
strahom sotonu i njegove pomagače! . .. 

čujte, Krist govori: »Vladati ć u 
Srcem mojim! . . .« 

Odgovorimo u ime naše obitelji, u 
ime naše domovine, ujedinjeni s Crkvom: 

».Hosana Sinu Marijinu, našemu 
Kralju /« 

(Oduševljeno, zanosno) 

SVI: Hosana Sinu Marijinu, naše¬ 
mu Kralju! 

Isuse, mi želimo, da Ti vladaš- nad 

nama! 

SVI: Isuse, mi želimo, da Ti vladaš 
nad nama! 

I-Iosana Srcu Isusovu, jedinomu Kra¬ 
lju! 

(Mirno i polagano) 

A i više još od klicanja traži Srce 
Isusovo djela, koja će potvrditi iskreni 
Hosana, što danas odjekuje u njegovu 
Svetištu . . . 

Nažalost! Prečesto je primao iskaze 
štovanja s usana, a poslije . . . smrtni 
udarac u Srce! — Koliko puta se obno¬ 
vio preokret puka jeruzalemskog . . . 

U istom tjednu promijenila se pjesma 
pobjede u krik srdžbe i smrti . . . Palma 
i lovor prometnuli se u rukama tih neza- 
hvalnika u krvave bičeve . . . pobacali 
su cvijeće, da pokupe kamenje . . . 

(Sa žarom vjere) 

Ne, Kralju kraljeva, tako mi ne će¬ 
mo Tebe slaviti u ovom svetom času . . 
Ti, koji čitaš na dnu naših duša, Ti, koji 
vidiš sve, Ti znadeš, da Te mi ljubimo, 
da imadetno iskrenu i duboku želju su¬ 
rađivati i pomagati u širenju Tvoga 
Gospodstva u dušama našim i u društvu. 

S tom namjerom, imajući pred oči¬ 
ma jedino Tvoju slavu dolazimo kao 
podanici i vojnici, da primimo Tvoje 
božanske zapovijedi, odlučni sve dati, 
sve žrtvovati, da pospješimo čas Tvoje 
božanske pobjede . . . 

Ovaj put si, o Isuse, obožavani naš 
uznik, više lišen slobode nego u vrtu 
Getsemanskom. 

Ali, Isuse, ne ponovi danas čudo, koje 
si učinio prije dvadeset stoljeća, kad 
si izmakao Tvome puku, koji te je u pro¬ 
laznoj želji htio učiniti Kraljem za svoju 
vremenitu korist. Ovaj put ostani naš 
uznik, da Te učinimo našim Kraljem, 
za veliku korist Tvoje slave! 

Da, Tvoje slave, kad je u isti mah 
i naša s njome na kocki . . . Daj nam 
Tvoje zapovijedi, zapovijedaj kao Go¬ 
spodar, jer na žalost, prečesto Ti uskra¬ 
ćuju taj naslov i prava, koja podjeljuje! 

Čuli smo već za pouku, koju si dao 
Tvojoj učenici i pouzdanici u Parayu. 

Kralju ljubavi, zar ne ćeš i nama 
pokazati Sunce, koje je ona vidjela? . . 

Dobri Isuse, daj nam jednu mrvicu. 

.. o, samo jednu mrvicu s kraljevskoga 

Tvoga stola, kod kojega Ti otkrivaš 
nutarnjost i namjere svoga milosrdnoga 
Srca . . . Pokaži da si veledušan, vele- 
dušniji od svakog i najveledušnijeg kra¬ 
lja ... 

Isuse, mi Te slušamo . . . 

(Velika sabranost i duboka tišina) 

ISUSOV GLAS. Što se govori o Me¬ 
ni? Što se misli o vašem Učitelju, djeco 
moja? 

Vjerujete li u moju Istinu u moju 
Pravdu? ... 

A vjerujete li osobito u moju Ljubav? 

Moje prvo Kraljevstvo je unutrašnje, 
u vašim srcima ... U vama samima, u 
tajnom svetištu vaših duša stavljam te¬ 
melj moga božanskog Kraljevstva. I to 
Kraljevstvo mora biti svijetlo, jer Ja 
sam svijetlo, koje je došlo na ovaj svijet, 
i tkogod vjeruje u mene, ne će-živjeti 
u tami. 

0 žalosti! Sin čovječji ne nalazi vi¬ 
še, ve'ike vjere na zemlji. 

(Polagano i ozbiljno) 

Ljudi vjeruju u mudrost učenjaka i 
u iskrenost spletkara. Vjeruju u prija¬ 
teljstvo kojega stvora i vjernost srca 

ljudskoga . . . Vjeruju obećanjima veli- , 
kih i laskanju sebičnjaka. Da, u pleme¬ 
nitost i pravičnost vjeruju, u ljudsku 
dobrotu, makar su toliko puta i strašno 
razočarani makar ih stizavaju iznenađe¬ 
nja svaki čas. U rani srca, koje jošte 
krvari, iznova se javlja vjera u čovjeka, 
koji vas je udario . . . 

Ali Ja, ranjen sam u Srce, da vama 
prištedim smrtne rane ... Ja, jedini pri¬ 
jatelj i uvijek vjeran ... Ja sam Istina, 
koja ne laže i ne može lagati ... Ja sam 
Mudrost, koja nikad ne vara . . . Ljubav/ 
Božja beskrajna, neizmjerna . . . Milo¬ 
srđe Oca . . . Ja, Spasitelj prikovan na 
vješala, da dočekam na pragu raja po- 
kajnoga razbojnika . . . Ja jedini ne na¬ 
lazim vjere, velike vjere, koja bi me 
proglasila Učiteljem razuma . . . kralw.«-, 
savjesti ... A ipak Ja jesam i ostajem 
Svjetlost svijeta! 

0, kako želim polučiti tu pobjedu 
nad vašim srcima u potpunom svijetlu! 

Dajte mi je! 

Zašto su sve rjeđi i rjeđi redovi onih, 
koji gladni ljubavi dolaze đa me traže u 
svetoj Pričesti? Pomanjkanje je to vjere, 

koje ih udaljuje od moje Euharistije. 
Neznanje i krivi obzir zaustavlja na putu 
malovjerne, koje ovdje čekam, da ih 
napojim živom vodom, koja iz mene 
izvire . . . 

Kad biste imali vjeru, veliku vjeru u 
moju ljubav, ne bi vas zaustavio krivi 
strah, koji umanjuje vašu sklonost, a 
mojem Srcu zadaje ljutu ranu . . . 

0 kad bi vi znali! ... A vi biste zna¬ 
li, da ste prožeti živom vjerom, ah da 
znate, tko vas čeka, tko je Onaj, koji 
vas zove k Svetohraništu . . . Dajte da 
vas pobijedim i preobrazim vjerom, ona 
će vam otkriti tajno blago, što vam ga 
Srce moje čuva, ona će mi kao i nekoć 
iznuditi sjajna čudesa. 

Pustite, da vas zabliještim mojom 
svjetlosti i vi ćete se naslađivati zano¬ 
som, kad otkrijete moju ljepotu i raskoš 
moje ljubavi . . . 

Djeco Srca moga, prijatelji-pomiri- 
telji, vjerujte vjerom dubokom, živom, 
neizmjernom; vjerujte meni, a osobito 
vjerujte mojoj Ljubavi! 

Želite li doista, da vladam temelji¬ 
tom nutarnjom pobjedom u vašim du¬ 


šama? 

Molite, da umnožim vjeru vašu! . . . 

(Kad bi ova Sveta Ura mogla oživiti 
vašu vjeru, bilo bi dobročinstvo neizmjerno . 
Nije toliko zlo našega doba bezvjerstvo ne¬ 
valjanih, koliko slabost i mlakost vjernika. 
Ona najviše sprečava slavu Srca Isusova). 

DUŠE: Isuse, Svijetlo duša naših! 
Stavi stvaralačke ruke svoje na sma- 
laksalu vjeru našu. . Kralju, zapovijedaj, 
i pasti će mrena s očiju naših! 0! do¬ 
pusti, da Te vidimo, i onda vladaj nad 
nama i umnoži vjeru našu. 

SVI: Vladaj nad nama i umnoži vje¬ 
ru našu! 

Isuse, svijetlo duša naših! U časovi¬ 
ma tako kratkim nutarnje radosti, kad 
dopuštaš, da se koji čas naslađujemo 
suncem i cvijećem života, o! daj, daj 
da Te vidimo u tim trenucima radosti 
i: Vladaj nad nama i umnoži vjeru našu! 

SVI: Vladaj nad nama i umnoži vje¬ 
ru našu! 

U gorčini tajnih patnja, kad dopuš¬ 
taš muke srca, kojih nijedan stvor ni 
razumjeti ni utješiti ne može, o, daj, da 
Te u toj nutarnjoj buri vidimo i: Vladaj 

nad nama i umnoži vjeru našu! 

SVI: Vladaj nad nama i umnoži vje¬ 
ru našu! 

Isuse, Svijetlo duša naših! 

U oštroj borbi savjesti protiv jadne 
naravi, između naših želja i krute zbilj¬ 
nosti života, o, daj, da Te vidimo u tom 
teškom sudaru i: Vladaj nad nama i 
umnoži vjeru našu! 

SVI: Vladaj nad nama i umnoži vje¬ 
ru našu! 

Isuse, Svijetlo duša naših! 

U našoj čežnji za srećom i mirom, 
kad stvaramo osnove za prolaznu bu¬ 
dućnost, daj, da Te vidimo u tim naka¬ 
nama i: Vladaj nad nama i umnoži vje¬ 
ru našu! 

SVI: Vladaj nad nama i umnoži vje¬ 
ru našu! 

Isuse, Svijetlo duša naših! 

U duševnoj mučnoj neizvjesnosti, 
kad oko nas nastaje tama, kad ,se čini, 
da nas ostavlja i nebo i ljudi, o, daj, da 
Te vidimo u toj olujnoj tami i: Vladaj 
nad nama i umnoži vjeru našu! 

SVI: Vladaj nad nama i umnoži vje¬ 
ru našu! 

Isuse, Svijetlo duša naših! 

U neizbježivim žrtvafna, koje nam 
nalaže dužnost, kad razdor srca razara 
naše domove, koji Te ljube, o, daj, da 
Te vidimo u toj gorkoj kušnji i: Vladaj 
nad nama i umnoži vjeru našu! 

SVI: Vladaj nad nama i umnoži vje¬ 
ru našu! 

Isuse, Svijetlo duša naših! 

U zagonetki našega nutarnjeg živo¬ 
ta, kad ćeš po mudrosti svojoj dopustiti 
ono, što mi nismo htjeli: borbe, protiv¬ 
nosti kušnje, o, daj, da Te vidimo u tom 
važnom, zamašnom času i: Vladaj nad 
nama i umnoži vjeru našu! 

SVI: Vladaj nad nama i umnoži vje¬ 
ru našu! 

Ti si, Gospode, Istina, Put, i Život. 

Komu bismo išli, kad Ti jedini ima- 
deš riječi vječnoga života? Poput sli¬ 
jepca u evanđelju vapijemo k Tebi iz 
sveg srca i Sine Davidov, smiluj se na¬ 
ma, daj svijetlo dušama našim . . . u, 
daj, da Te vidimo uvijek i svugdje i: 
Vladaj nad nama i umnoži vjeru našu! 

SVI: Vladaj nad nama i umnoži vje¬ 
ru našu! 





16 


* 

(Kratka stanka) 

Jednoga dana sišao je Anđeo ii Na- 
zaret, da navijesti Kraljici Djevica, da 
će Kralj-Spasitelj vladati nad Izraelom 
i nad cije’im svijetom. Tražio je, da se 
osnuje Svetište, Dom. U njem će Ona 
biti Kralji:a, a Sin će vladati nad kućom 
Davidovom i nad svim narodima svijeta. 

Danas ne dolazi više Anđeo. 

On sam, Kralj kraljeva, silazi opet, 
da nam ponudi svoje vladanje u druš¬ 
tvu ljudskom, svoju veliku pobjedu, ko¬ 
ja je i naš spas. Margareta-Marija pre¬ 
dala nam je tu divnu poruku. 

Ovaj put traži On svetišta živa, ot¬ 
kud će pobjedonosno zemljom sjati. To 
su naša ognjišta, naši domovi. — Ta 
svetišta bijahu već sagrađena po Nje¬ 
mu, za Njega samoga sa svrhom, da do¬ 
vrši pobjedu svoje Kalvarije. Ali jao! 
Bijaše otjeran! Nisu ga prepoznali! Pre¬ 
često ne postupaju s Njime kao s kra¬ 
ljem, već kao s prosjakom. Kuca na 
svaka vrata . . . Ovdje pitaju u nezna¬ 
nju: Tko je On? . . . Ondje drsko: Ko¬ 
jim pravom kuca On? . . . Drugdje ga 

otpuštaju bilo prijazno, bilo ljutite, pre¬ 
ma sićušnoj ljudskoj koristi. 

I opet se obistinjuju riječi svetog 
Ivana: »S v r a t i o se u svoje Kra¬ 
ljevstvo, a njegovi ga nisu 
h t j e 1 i priznati. . . .« Ah, kad bi te 
duše, te obitelji znale, tko je-taj, koji u 
ovaj čas kuca na njihova vrata. Tko ;e 
taj, koj im donosi toliko željeni mir! 

Što li bi sve učinio taj božanski Vla¬ 
dar, da vlada carstvom ljubavi nad tim 
obiteljima! 

Eto, On nas sluša ovdje u Sveto- 
hfaništu. Okoristimo se njegovom šut¬ 
njom pa si stvorimo s njegovim smiješ¬ 
kom i s njegovim suzama rajsku sliku. 

Shvatite ovu ljepotu i važnost ono¬ 
ga časa. kad je blagi Učitelj pripovijedao 
že'jno slušajućem mnoštvu jednu priču. 

(Lagano, žarko.) 

Čujte: Zimska je hladna noć, snijeg 
pada . . . 

Na vrata jedne čedne kućice poha a 
oko ponoći -neki putnik, sav zasopljen. 
mokre kose, li a divna, au blijeda. 
Otvore vrata i On Uapi unutra bng^ 
siivljajiići: »N e k a b u d e m i r m o j s 

vama!« Blagi glas njegov polako pro¬ 
budi djecu; kao da ih netko tajno zove. 
dotrče, okruže Ga i posjednu kraj va¬ 
tre. . . »Gledajte«, čisto tiho će roditelji, 
»kako se u ljepoti njegovih očiju vidi 
smrtna borba njegova Srca«. A djeca 
si međusobno šapću: »Kako je dobar i 
blag ... ali gledajte, njegovo čelo ode¬ 
rano!« 

Putnik govori i njegova riječ otkri¬ 
va nebo i kakovo nebo! I svi misle u 
sebi. »Kao da nosi to nebo u svom Sr¬ 
cu!« Otkako je unišao, nebeski je lahor 
neizrecivog mira širio miris svoj u sret¬ 
nim potresenim dušama. Brzo se zabo¬ 
ravile sve patnje, ne osjeća se više le¬ 
deni vjetar, koji je još duvao, kad je 
ulazio nebeski Putnik. Kako su se sva 
srca ugrijala blizu njega! — 

Čudno, svi pogađaju da je Kralj, a 
nitko se ne boji njegova Veličanstva; 
ni roditelji, jer su mnogo trpjeli, ni dje¬ 
ca, jer su malena i čista. 

Ali blage i pronicave oči Putnika 
već su otkrile jade roditelja. Iz milo¬ 
srđa ne govori On o odsutnima. 

Vidi prazninu . . . Maleni su ovdje 

ali drugi . . . stariji . . . gdje su oni? K 
ovim tegobama srca još se pridružile i 
druge patnje. Na sve to podsjeća ih 
nebeski pogled čudnovatog Putnika, i 
roditelji padaju već jecajući k njegovim 
nogama, slični pticama, koje po nagonu 
traže svoje gnijezdo ispred oluje što se 
približava. 

»Ne plačite beznadno« veli im On. — • 
»Plačite, da plačite, ali sa mnom, koji 
vas poznajem i ljubim. Vaša žalost i 
vaše suze privedoše me k vama«. 

Ah! Nebeski Putnik plače također! 
— I kako suze njegove vlaže čelo i ko¬ 
su malenih, koji, privinuvši se k Srcu 
njegovu, obuhvaćaju Ga rukama, tišina 
i mir nepoznati lebdi nad tim domom. 
Rekao bih da se nebo nastanilo u tom 
kutiću zemaljskom. 

Osušivši suze gleda pogledom du¬ 
boke ljubavi i neizmjernoga milosrđa 
ovu jednostavnu i lijepu Betaniju, oazu 
kralja prognanoga. I otvorivši smiješeći 
usta reče s blagom tugom: »I Ja sam 
imao mnogo djece . . . ostavila su me, a 
Ja ih tražim neprestano, tražim njihovo 
pokajanje, njihovu ljubav ... 



0 vi, moji gostoljubivi prijatelji, 
znajte, da ova zima, ova bura vani nije 
ništa prema muci, koja poput vihora 
bijesni u Srcu mojemu . . .« 

I rekavši to . . otkrije svoje prsi . . 
otkrije svoju ranu ... 

Časak tišine, a onda nastavlja: 

»Vaš doček pun dobrote bit će obil¬ 
no nagrađen, jer Ja sam Kralj, ali ne 
plašite se, Ja sam Kralj Ljubavi«. — 
(Lagano i svim žarom ljubavi) 

Uto sada tajne, moje tajne: Vi, koji 
žeđa te sreće, ljubite mene! Povjerite 
meni svu vašu žalost, prošlu tugu, sa¬ 
dašnju muku, buduće jade i nevolje, 
vaša srca, sve malene, uskrsnuće onih, 
koji su nestali . . . sve, sve povjerite 
meni! 

Čuvajte moju veliku tajnu mira: 
Ljubite me ljubavi neizmjernom! . . .« 

Ove riječi, melem, snaga, svjetlost, 
izazivlju bujicu suza, ali suza sreće, 
one su pjesma nade i ljubavi! 

Još one teku, kad veliki i mali, ljube¬ 
ći mu ruke i noge, jednoglasno zavape: 
»Tvoje ime, Kralju ljubavi? tko si Ti?« 

»Ja sam Krist«, reče On, raširivši 

ruke prema svima, »Ja sam vaš Kralj!« 

»0, da«, odgovori Betanija», ali onda 
ostani, živi s nama za uvijek! Budi naš 
Prijatelj!« 

(Kratka stanka) 

Srce Isusovo željelo bi, da ta slika 
bude u svakom našem domu živ i 
istina. On neumorno kuca na vratima. 
Želi unići kao Kralj, da ostane kao Pri¬ 
jatelj. On hoće da vlada nad našim obi¬ 
teljima vlašću unutarnjom, dubokom.. 
On zahtijeva svečano obećanje: Dajmo 
ga njemu iskreno, ozbiljno i od'učno. 

ISUS: Eto, Kralj vaš blagi dolazi k 
vama. Donosi vam mir, i nudi božansku 
prijateljstvo svoga Srca. Nu vi ne mo¬ 
žete u isti mah služiti dva gospodara, 
vi ne možete združiti Isusa i svijet u jed¬ 
noj te istoj ljubavi. . . Djeco moja, tko 
će prevladati u obitelji vašoj? Tko će u 
njoj biti Kralj ljubavi? 

DUŠE: Srce Isusovo, Ti ćeš sam biti 
naš Kralj! 

ISUS: A koga birate za svog povjer- 
jivog prijatelja? 

DUŠE: Tebe samoga, Isuse Naza- 
renski. Tebe, Prijatelja Betanije. 

ISUS: Mogu li vam odsada dati svoj 
božanski zakon i vladati kao Učitelj 
nad vašim domom? Proglašujete li me 
svojim Kraljem? 

DUŠE: Srce Isusovo, Ti ćeš jedini 
biti naš Kralj! 

ISUS: A tko će biti prijatelj pouzda¬ 
ni u tajnim patnjama obitelji? 

DUŠE: Ti jedini, Isuse Nazarenski, 
Prijatelju Betanije! 

ISUS: Ja dakle mogu raspolagati 
vašim tijelom i vašim dobrom. Odsada 
mi sve pripada. Ali komu priznajete 
pravo odlučivati o svim događajima va¬ 
šega života, radosnim i žalosnim, sret¬ 
nim i nesretnim? Tko će opredijeliti sta¬ 
zu, kojom mora poći obitelj? 

DUŠE: Srce Isusovo, Ti jedini bit ćeš 
naš Kralj! 

ISUS: Kad će moja mudrost namet¬ 
nuti vam borbe i patnje, tko će biti vaš 
Pouzdanik, vaš Prijatelj, vaš Tješite!j? 

DUŠE: Ti jedini, Isuse Nazarenski! 

ISUS: Kad zapovijedam kao Kralj, 
treba da moja vlast dopire do najma¬ 
njih djela vašega svagdanjega života. 
Primate li, da vam moja Ljubav i Mu¬ 

drost odredi put utrt i običajan? 

DUŠE: Srce Isusovo, Ti jedini bit 
ćeš naš Kralj! 

ISUS: Ali ja želim, da mi uvijek 
dajete moj dio i to najbolji, do u najma¬ 
nje sitnice vašega obiteljskog života. 
U jednoličnosti toga svakidanjeg posla, 
tko će vam biti veliki prijatelj? 

DUŠE: Ti jedini, Isuse Nazarenski! 

ISUS: Vi me dakle pozivljete za uvi¬ 
jek kao Učitelja i Savjetnika u času važ¬ 
nih odluka ... u teškim odsudnim časo¬ 
vima, kad će vas drugi ostaviti u vašoj 
tuzi? Od toga časa mogu li zapovijeda¬ 
ti kao Kralj u tom sretnom zemaljskom 
kutiću, domu vašem, koji je postao i 
moj; mogu li zapovijedati, kao što za¬ 
povijedam na nebesima? 

DUŠE: Srce Isusovo, Ti jedini bit 
ćeš naš Kralj! 

ISUS: A u času prisiljenog odlaska 
i teškog rastanka, u času, kad će vam 
se smrt približiti na krilima kakve bole¬ 
sti ili nepredviđive nesreće . . . Tko će 
biti u času smrti nerazdruživi prijatelj 
doma moga Srca? 

DUŠE: Ti jedini, Isuse Nazarenski, 

Prijatelju Betanije! 

Nc propustite nikada proći ni veliku ra¬ 
dost, ni tešku tušu, ni važnu odluku, ni ka¬ 
kovu sodišnjicu, da ne dođete s obitelju 
obnoviti ustoličenje Srca Isusova kao Kralja 
— Prijatelja Betanije. 

(Stanka) 

* 

Isusova krasna pobjeda ne može 
ostati samo obiteljska, ona mora postati 
i društvena, još više, ona se mora pre¬ 
tvoriti u narodnu pobjedu. 

Dok je bijesnio strašni svjetski rat, 
neprestano se dizahu k nebu vruće mo¬ 
litve: »Gospode, daj da pobijedimo, 
naše je pravo!« Tako su molili svi rat¬ 
nici u kojih je još vjere bilo. 

Ali jao! Kako malo ih je bilo, koji 
bi molili svrgnutoga Kralja, neprizna¬ 
tog! Učitelja, prognanoga Gospodara: 
>Daj nam prije svega dobročinstvo i 
slavu Tvoje vlastite pobjede ... Srce 
Isusovo, neka dođe Kraljev¬ 
stvo Tvoje! a sve ostalo, dat 
ćeš nam k tome!« 

Da spasimo narode bez načela, puk 
od propasti, zazovimo u pomoć jedinoga 


25 


Osloboditelja, božanskoga Kralja-Osvo- 
jitelja. — Korist mira, reda, pravde, 
sreća obitelji i društva zahtijeva to. 

Jao! Narodi i vlade združile se pro¬ 
tiv Boga i Krista njegova. Svijet je osu¬ 
dio na progonstvo Onoga, koji je nebes¬ 
ki mir, propeo je Onoga, koji je Život. 
Vidimo, kako ovaj svijet dršće i cijepa 
se kao Kalvarija u trzajima smrtne bor¬ 
be, preteča blize i sigurne smrti. Vrati 
li se narod Bogu propetome, i njegovu 
svetom evanđelju; bude li Bog ljubavi 
uspostavljen na prijestolje u srcima i 
domovima, započet će djelo preporoda 
i svijet, koji neminovno ide u propast, 
bit će spašen. 

Zazovimo Boga-Spasitelja, jer je 
potrebno i prešno, da se njegovo dru š- 
tvpno Kraljevstvo rasprostre 
nad nama. 

Ali kako je ova sveta Ura osobito 
jedna velika pomirna molitva, približi¬ 
mo se Gospodinu, postavljenom po mo¬ 
dernom odmetništvu na optuženičku klu¬ 
pu, iskažimo mu naše smjerno, duboko 
i ganuto poštovanje, ponudimo njegovu 
nepriznatom Kraljevstvu javnu zado- 

voljštinu vjere i ljubavi, za nanesene 
uvrede. — Budimo dionici njegovih po¬ 
grda i boli, pa mu recimo skrušena sr¬ 
ca: 

DUŠE: Pokaži nam Kralju ljubavi 
pet obožavanih rana Tvoga izmučenoga 
tijela. — Još si uvijek prikovan na drvu 
sramote od onih, koje čekaš na pragu 
raja ... 

Neka naša pomirna ljubav pretvori 
Tvoje rane u vrelo života! 

Neka Tvoj Križ postane prijestolje 
milosti i milosrđa, odakle ćeš privući 
na svoje Srce zalutale narode! 

Vođeni Kraljicom Žalosti pristupamo 
k Tebi . . . 

Dozvoli, da cjelivajući Tvoje rane 
ostavimo u njima molitvu ljubavi i za¬ 
dovoljštine, koju si tražio Ti sam, od 
Margarete-Marije . . . 

Cjelivamo ranu desne ruke opet o- 
tvorenu sa školom bez Boga. 

Recimo tri puta: 

SVI: Ljubimo Te, Isuse, za one, koii 
Te mrze! 

Cjelivamo klanjajući se ranu lijeve 
ruke opet otvorenu sa zakonom rasta¬ 

ve braka. 

Recimo tri puta: 

SVI: Ljubimo Te, Isuse, za one, koji 
Te vrijeđaju! 

Cjelivamo klanjajući se ranu desne 
noge opet otvorenu sa razorenom i po- 
svjetovnjačenom obitelju. 

Recimo tri puta: 

SVI: Ljubimo Te, Isuse, za one, koji 
Te bičuju! 

Cjelivamo klanjajući se ranu lijeve 
noge, opet otvorenu protukršćanskim 
zakonima. 

Recimo tri puta: 

SVI: Ljubimo Te, Isuse, za one, koji 
Te izdaju! 

Cjelivamo klanjajući se ranu Pre¬ 
svetoga Tvoga Srca neprestano otvo¬ 
renu preziranjem našega Gospodina, 
odmetništvom podlog društvenog pre¬ 
vrata i mrkom hladnoćom bezvjeraca, 
koja vrijeđa veledušnost njegove Lju¬ 
bavi. 

Recimo tri puta: 

SVI: Ljubimo Te, Isuse, za one, koii 
Te ne poznaju! 

(Kratka stanka) 

Pomolimo se tiho za slahoće naše domo¬ 
vine i njezine vlade. 

A sada, obožavani Učitelju, zaboravi 
bogoubojne osude mnogih Pilata, koji 
su zlorabeći vlast, koju si im podijelio, 
tako često pokušali zadati Tebi smrt. 
Oprosti im njihove zablude i, da spasiš 
narod radi pravednika, koji se među 
njima nalaze, dođi kao Osvojitelj, svla¬ 
daj buru. Srce Isusovo, rasprostrani 
Tvoju društvenu vlast! 

SVI: Srce Isusovo, rasprostrani 
svoju društvenu vlast! 

Gospodine! Mnogobrojni su poslani¬ 
ci, učenjaci i zakonodavci našega doba 
radili svom žestinom, da zabrane Tvo¬ 
je Ime, Tvoj Duh, Tvoje zakone u jav¬ 
nim ustanovama. Ustani Gospode, Kra¬ 
lju svih naroda, digni se iz Sveto- 
hraništa i svladaj buru: Srce Isusovo, 
rasprostrani svoju društvenu vlast! 

SVI: Srce Isusovo, rasprostrani 
svoju društvenu vlast! 

Judino pleme već je davno odlučilo 
da Te upropasti i s paklenim bijesnilom 
nastoji uništiti Nazaret, rušeći i oskvr- 
njujući kršćansku obitelj. 

Obožavani Nazarenče, po Mariji, 
Tvojoj Majci, koja je i naša, vrati se na 
zemlju kao Osvojitelj, rasprši današnje 
Pilate, Jude, moderne — jao toli brojne 
— svladaj buru: Srce Isusovo, raspro¬ 
strani svoju društvenu vlast! 

SVI: Srce Isusovo, rasprostrani 
svoju društvenu vlast! 

A sada, Kralju Ljubavi, primi zad¬ 
nju molitvu Tvojih vjernih: U prisutno¬ 
sti neokaljane Kraljice i Anđela, koji 
Te slave, u prisutnosti neba i neza¬ 
hvalne zemlje, mi Te, Isuse, priznajemo 
jedinim Gospodarom i Učite'jem, jedi¬ 
nim izvorom svake vlasti, svake krepo¬ 
sti, svake pravednosti, svake ljepote... 

I zato u duhu svečane zadovoljštine, 
mi Ti potvrđujemo, da ne priznajemo 
nikakvog društvenog poretka bez Boga: 

Temelj društvenog poretka Ti si 
Isuse! 

SVI: Temelj društvenog poretka Ti 
si Isuse! 

Ne priznajemo tlapnje prosvjete bez 
Boga: 

Bitnost svake prosvjete, Ti si Isuse! 

SVI: Bitnost svake prosvjete Ti si 

Isuse! 

Ne priznajemo nikakve vrline pra¬ 
vednosti bez Boga: Potpuna praved¬ 
nost, Ti si Isuse! 

SVI: Potpuna pravednost. Ti si Isu¬ 
se! 

Ne priznajemo prava bez Boga: 
izvor prava, Ti si Isuse! 

SVI: Izvor prava, Ti si Isuse! 

Ne priznajemo slobode bez Boga: 
Jedini Osloboditelj, Ti si Isuse! 

SVI: Jedini Osloboditelj, Ti si Isu¬ 
se! 

Ne priznajemo bratstva bez Boga- 
Jedino bratstvo, Tvoje je Isuse! 

SVI: Jedino bratstvo. Tvoje je Isu¬ 
se! 

Ne priznajemo istine bez Boga- 
Bitna istina, Ti si Isuse! 

SVI: Bitna istina, Ti si Isuse! 

Ne priznajemo ljubavi bez Boga- 
Nestvorena ljubav, Ti si Isuse! 

SVI: Nestvorena ljubav, Ti si Isuse! 


**-' ‘i*' 

POSVETNA MOLITVA* 

Isuse preslatki, Otkupitelju ljudskoga 
roda, pogledaj na nas pred oltarom tvojim 
preponizno prostrte. Tvoji smo, tvoji hoće¬ 
mo da budemo; a da uzmognemo s tobom 
sto čvršće biti sjedinjeni, evo danas presve¬ 
tomu Srcu tvojemu svaki se od nas drage 
volje posvećuje. Tebe istina mnogi nijesu 
nikada spoznali; tebe su, prezrevši zapovi¬ 
jedi tvoje, mnogi odbacili. Smiluj se na 
jedne i na druge, predobrostivi Isuse; i k 
svetomu Srcu svojemu pritegni svekolike. 
Kralj budi. Gospodine, ne samo vjernima, 
koji nijesu ni u jedno vrijeme odmetnuli se 
od tebe, nego i razmetnim sinovima, koji su 
te ostavili: učini, da se ovi u kuću očinsku 
brzo povrate, da od bijede i od glada ne po¬ 
ginu. Kralj budi onima, koje ili kriva mnije¬ 
nja zavaravaju, ili nesloga rastavlja, i prizo- 
vi ih natrag k luci istine i k jedinstvu vjere, 
da naskoro bude jedno stado i jedan pastir. 
Kralj budi napokon svijem onima, koji se u 
starom sujevjerju neznabožaca nalaze, i ne 
krati se izbaviti ih iz tame u Božje svijetlo 
i kraljevstvo. Udijeli, Gospodine, Crkvi svo¬ 
joj sigurnu, potpunu slobodu; udijeli svim 
narodima mir i red: učini, da s obadva sto¬ 
žera zemlje jedan odliježe glas: budi hvala 
Božanskomu Srcu, po kojem nam je stečeno 
spasenje: njemu slava i Čast u vijeke! 
Amen! 



MOLIMO SE ZA SVEĆENIKE! 

Svemogući, vječni i milostivi Bože! 
ukazi nam neizmjerno milosrđe svoje i smi- 
luj se hrvatskom narodu, koji k Tebi vapijc 
u velikoj svojoj nevolji. Tvoj je božanski sin 
rekao, neka se molimo, da pošalješ posleni¬ 
ka u žetvu svoju. Mi ti se dakle zaufano 
molimo, da nam u beskrajnoj dobroti svojoj 
dadeš mnogo svetih poslenika, pravih sve¬ 
ćenika po srcu Ivojem, da budu pastiri du¬ 
ša naših. Uzmi iz našega mjesta u svoju 
svetu službu one, za koje znaš da će kao 
pravi apostoli neumorno raditi i radosno se 
žrtvovati za Tvoju slavu, za svetu Crkvu 
katoličku i za naše vječno spasenje. Amen. 

Oče naš. Zdravo Marijo. Slava Ocu. 






Kako da se posveti obitelj 

Presv. Srcu Isusovu 

i kako da ustraje uz njega 
lijepo razlaže knjižica 

„Savremena pomoć obitelji," 

koja se može dobiti za 2 dinara poštom 
kod Uprave Glasnika S. I. 

Isto tako i lijepe zidne slike 
Presv. Srca Isusova 
komad po 6 dinara. 

